El primer que cal decidir a l'hora d'elaborar un vermut és seleccionar les herbes que s'utilitzaran. Són moltes les opcions, encara que el donzell és imprescindible.
Es trituren les herbes escollides i es barregen amb una solució hidroalcohòlica que tingui entre 45 i 50 graus. Després es deixa macerar en fred. Per a la maceració es poden utilitzar bótes de vi, que ja han estat utilitzades.
El temps de maceració pot ser uns dies, unes setmanes o fins i tot uns mesos, dependrà del resultat que es vulgui aconseguir. Passat aquest temps, s'aconsegueix l'anomenat extracte líquid de vermut, que cal filtrar per eliminar qualsevol impuresa.
A l'extracte cal incorporar-hi vi. La proporció sol ser un 75% de vi i un 25% de l'extracte, i el vermut obtingut tindrà una graduació entre 15 i 23 graus.
Se li pot afegir caramel per aconseguir un to daurat i que sigui més dolç. Es filtra de nou, es refrigera unes setmanes i llest!